《程子云欲还乡阻雨聊戏之》
宋代·陈文蔚

霏霏小雨酿梅黄，结束琴收底用忙。
已幸一春邻绛帐，祗今十日是端阳。
榴花照眼新篁翠，卢橘盈盘煮酒香。
天识主人留客意，故教归路滑羊肠。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。